EkBass/fiwiki-20250220-pages-articles huggingface dataset:
Kotimaa (yritys)

Kotimaa Oy oli suomalainen viestintätalo. Sen liiketoiminta jatkuu vuoden 2022 alusta Sacrum-Kotimaa Oy:n nimen alla. Yhtiön ydinliiketoimintoja ovat edelleen lehti, asiakaslehtien tekeminen sekä kirkollisten tarvikkeiden valmistus ja välittäminen sekä digitaaliset tuotteet ja palvelut. Sacrum- Kotimaan omistaa Kirkkopalvelut. Yhtiön tuotteita ovat muun muassa viikkosanomalehti Kotimaa, verkkolehti Kotimaa.fi ja aikakauslehti Askel ja Juhavan kynttilät sekä Ateljé Solemniksen kirkolliset tekstiilit. == Historia == Kotimaa Oy:n kokonaisuuden kivijalkaa alettiin rakentaa vuonna 1905, jolloin Helsingissä perustettiin Kustannus-Osakeyhtiö Kotimaa kustantamaan Kotimaa-lehteä sekä Sortavalassa Raamattutalo kustantamaan Raamattuja samana vuonna perustetun Suomen Kirkon Sisälähetysseuran osana. Kust.-Oy Kotimaan sisaryhtiöksi perustettiin 1942 kirjankustannuksesta huolehtiva Kirjapaja Osakeyhtiö. Useiden, erityisesti 2000-luvun myötä tehtyjen yhtiöjärjestelyjen jälkeen Kustannus-Osakeyhtiö Kotimaa säilyi itsenäisenä yhtiönä, jonka omistajia olivat Kirkkopalvelut, kirkon keskusrahasto ja Suomen Lähetysseura sekä joukko kirkollisia järjestöjä ja yksityishenkilöitä. Lehtikustannustoiminta oli edelleen omassa yrityksessään, mutta erillisinä osakeyhtiöinä aikaisemmin toimineet Kirjapaja, Raamattutalo, Sacrum, Credonet ja Suomen Kirkko-Mediat koottiin yhdeksi Kotimaa-Yhtiöt Oy:ksi. Käytännössä yhtiö toimii Kotimaa-yhtiöiden sisällä sen lehtikustannusyksikkönä, lehtiryhmänä, jonka tuotteita ovat Kotimaan lisäksi Askel, Lastenmaa, Koulun Aamu, Fleim, Kotimaan Joulu ja Hääilo. Yhtiön nimi vaihtui syyskuusta 2013 alkaen Kotimaa Oy:ksi. Tytäryhtiö Insight360 Oy perustettiin 2016 tuottamaan suomalaisten arvoja, asenteita ja markkinakäyttäytymisiä kuvaavia segmentointeja, kohderyhmiä markkinoinnin tarpeisiin sekä näihin liittyvää koulutusta. Insight360:n asiakaskunta koostui markkinointiaan kehittävistä yrityksistä, kansalaisjärjestöistä kuten puolueista sekä seurakunnista. Insightin liiketoiminta myytiin 2021 Taloustutkimukselle. Kustannus-Oy Kotimaan toimitusjohtajia ovat olleet mm.: Erkki Sinkkonen (1969-1973), Jussi Järvilehto (1974-1978) Paavo Rinkineva (1978-1991), Reijo Telaranta (1991-2005) ja Pauli Aalto-Setälä (2005-2009), joka oli samalla laajemman kokonaisuuden eli Kotimaa-yhtiöiden toimitusjohtaja. Yhtiön toimitusjohtajina ovat lisäksi olleet Jaakko Tapaninen, Juha Ruotsalainen, Matti Koli sekä Kati Kinnunen, joka on vuoden 2022 alusta Sacrum-Kotimaa Oy:n toimitusjohtaja. == Lähteet == *Eino Murtorinne – Markku Heikkilä: Kotimaa 1905-1980. Routavuosien kristillis-yhteiskunnallisesta lehtiyrityksestä monipuoliseksi kristilliseksi kustannusyhtiöksi. Kirjapaja 1980 *Johanna Sumiala-Seppänen: Kaksi kotimaata. Kotimaa kristillisyhteiskunnallisena sanomalehtenä ja mediatalona 1980-2005. Kirjapaja 2005 === Viitteet === == Aiheesta muualla == * Yrityksen internetsivut Luokka:Suomen evankelis-luterilaisen kirkon viestintä Luokka:Entiset suomalaiset viestintäyhtiöt
Järvenpään diakoniaopisto

Järvenpään diakoniaopisto on yksityinen toisen asteen ammatillinen oppilaitos, jota ylläpitää Suomen Kirkon Seurakuntaopiston Säätiö. Järvenpään diakoniaopisto on yhdessä Luther-opiston kanssa osa Seurakuntaopistoa, joka toimii Järvenpäässä, Tuusulanjärven rannalla. Järvenpään diakoniaopistossa koulutetaan lähihoitajia (sosiaali- ja terveysalan perustutkinto) lasten ja nuorten hoidon ja kasvatuksen, mielenterveys- ja päihdetyön, sairaanhoidon ja huolenpidon sekä vanhustyön koulutusohjelmissa. Lisäksi Järvenpään diakoniaopistossa voi suorittaa koululaisen aamu- ja iltapäiväohjaajan, koulunkäyntiavustajan, päihdetyön ja perhepäivähoitajan ammattitutkinnot sekä koulunkäyntiavustajan ja vanhustyön erikoisammattitutkinnot. Järvenpään diakoniaopistolla järjestetään myös maahanmuuttajien ammatilliseen koulutukseen valmentavaa koulutusta. Seurakuntaopisto ja sen yhteydessä toimiva Järvenpään diakoniaopisto on erikoistunut sosiaali- ja terveysalan, hyvinvoinnin, kasvatuksen sekä kirkollisten alojen (erityisesti diakonian ja kristillisen kasvatuksen) koulutukseen ja kehittämistoimintaan. == Ammatilliset tutkinnot == Seurakuntaopistolla eli Järvenpään diakoniaopistossa ja sen rinnalla toimivassa Luther-opistossa on mahdollista suorittaa seuraavia ammatillisen koulutuksen tutkintoja: * Lastenohjaaja (Lapsi- ja perhetyön perustutkinto, 120 ov) * Lähihoitaja (Sosiaali- ja terveysalan perustutkinto, 120 ov) * Nuoriso- ja vapaa-ajan ohjaaja (Nuoriso- ja vapaa-ajan ohjauksen perustutkinto, 120 ov) * Koululaisten aamu- ja iltapäivätoiminnan ohjaajan ammattitutkinto * Koulunkäyntiavustajan ammattitutkinto ja erikoisammattitutkinto * Lasten ja nuorten erityisohjaajan ammattitutkinto * Perhepäivähoitajan ammattitutkinto * Päihdetyön ammattitutkinto * Romanikulttuurin ohjaajan ammattitutkinto ja erikoisammattitutkinto * Suntion ammattitutkinto * Vanhustyön erikoisammattitutkinto ==Aiheesta muualla== * Seurakuntaopiston kotisivut * Diakoniaopistot-verkoston kotisivut * Diakonia- ammattikorkeakoulun Järvenpään toimipaikan ja Seurakuntaopiston kirjasto Luokka:Suomen ammattioppilaitokset Luokka:Kristilliset oppilaitokset Suomessa Diakoniaopisto Luokka:Lepola (Järvenpää)
Jorma Ollikainen

Jorma Jaakko Ollikainen (5. helmikuuta 1913 Maaninka – 22. huhtikuuta 1972 Inari) oli suomalainen toimittaja ja eräkirjailija. Hän käytti myös nimimerkkejä Hako ja JJ. Ollikaisen vanhemmat olivat sisävesilaivuri Taavetti Ollikainen ja Hilda Tolonen. Hän kävi Kuopion kauppaopiston vuosina 1931–1933 ja työskenteli sitten Savon Sanomien palveluksessa taloustoimittajana. Ollikainen oli naimisissa vuodesta 1954 lähtien Anna-Maija Tuovisen kanssa. Ollikaisen kirja Kelokämppä kertoo Lapin erämaassa 1950-luvulla eläneestä ”Karajärven keisarista” Alpiinista. Savon Kaavilta kotoisin ollut Alpiini, oikealta nimeltään Albin Tirkkonen (1897–1958), oli alun perin lähtenyt Etelä- Suomesta Kotkasta vuonna 1926 Lappiin, liikkunut Jäämeren ja Inarijärven seuduilla ja asettanut lopulta Inarin Rahajärven rantaan rakentamaansa turvekotaan. 1950-luvun alussa hän teki hylätyn savottakämpän hirsistä itselleen pienen tuvan ja saunan. Jorma Ollikainen ystävineen rakensi sitten Alpiinille uuden kelokämpän, jossa hän ehti asua muutamia vuosia ennen kuin kuoli vuonna 1958. Nykyisin Alpiinin Rahajärven länsipäässä sijaitseva kelokämppä on Metsähallituksen omistama vuokrakämppä. Jorma Ollikainen kuoli tapaturmaisesti keväällä 1972 ajettuaan moottorikelkalla sulapaikkaan Kirakan kairassa Inarissa. == Teokset == Ollikaiselta on ilmestynyt kaksi eräkirjaa sekä Hako-nimimerkillä kirjoitettuja lyhyitä tarinoita: * Kelokämppä. WSOY 1962, 2. painos 1963, 3. laajennettu painos Kustannuskiila, Kuopio 1984, 4. laajennettu painos Jorma "Hako" Ollikaisen rahasto, Kuopio 201250-vuotias eräteos on downshiftingiä puhtaimmillaan, YLE kotimaa 14.9.2012 * Haminanlahden metsästysseura 1909-1969: toimintaselostus vuosilta 1959-1969. Kuopio 1969 * Pieninkä: erätarinoita Itä-Karjalasta 1942-44, kuvitus Seppo Polameri, toimittaneet Mauri Auvinen ja Jouni Hirvaskero. Kustannuskiila, Kuopio 1985 * Päläpätystä: valittuja juttuja Savon sanomista, sutkaukset muotoilleet "Hako" Ollikainen, Olavi Sormunen ja Unto Eskelinen, piirrokset Tauno Gröndahl ja Veikko Lötjönen. Savon Sanomain kirjapaino, Kuopio 1987 == Lähteet == == Aiheesta muualla == * Näyte Ollikaisen Kelokämppä-kirjasta: Maailman paras vetokoira * Kirsi Kangas : Jorma Ollikainen ja kelokämpän keisari, Savon Sanomat 24.4.1997 Luokka:Suomalaiset kirjailijat Luokka:Suomalaiset toimittajat Luokka:Vuonna 1913 syntyneet Luokka:Vuonna 1972 kuolleet
Heat – ajojahti

Heat – ajojahti on Michael Mannin ohjaama jännityselokuva vuodelta 1995. Elokuvan pääosissa ovat Al Pacino, Robert De Niro, Tom Sizemore, Diane Venora, Amy Brenneman, Ashley Judd, Mykelti Williamson, Wes Studi, Ted Levine, Jon Voight ja Val Kilmer. Heat on uusintaversio vuoden 1989 televisioelokuvasta L.A. Takedown, jonka oli myös käsikirjoittanut sekä ohjannut Mann. Elokuva tuotti maailmanlaajuisesti yli 185 miljoonaa dollaria. Elokuva oli De Nirolle ja Pacinolle toinen missä kummatkin ovat mukana, mutta ensimmäinen jossa 1970- ja 1980-lukujen kilpailevat tähdet esiintyvät samoissa kohtauksissa. 21 vuotta aikaisemmin he esiintyivät yhdessä elokuvan Kummisetä, osa II päärooleissa, mutta siinä heillä ei ole yhteistä kohtausta. == Juoni == Elokuva kertoo poliisista nimeltä Vincent Hanna, joka on omistautunut työhönsä ja sen johdosta kotona on ongelmia. Hän saa tutkittavakseen jutun, jossa rahankuljetusauto ryöstetään ja kuljettajat ammutaan. Hanna saa selville että ryöstön takana on Neil McCauley, apunaan kumppaninsa. Täysin työlleen omistautunut Hanna ei kauan katsele McCauleyn touhuja ja alkaa tutkia pala palalta lukuisia rikoksia lopulta päästen hänen jäljilleen, josta alkaa armoton kissa ja hiiri -leikki. == Näyttelijät == == Vastaanotto == Iltalehden Tuomas Riskala nosti (2011) Ajojahdin viiden suurimman rikoselokuvan joukkoon ja arvioi sen myös Michael Mannin onnistuneimmaksi ohjaukseksi. == Lähteet == Luokka:Vuoden 1995 yhdysvaltalaiset elokuvat Luokka:Michael Mannin ohjaamat elokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset jännityselokuvat Luokka:Warner Brosin elokuvat
Luther-opisto

Luther-opisto on Suomen Kirkon Seurakuntaopiston Säätiön ylläpitämä kansanopisto, joka yhdessä Järvenpään diakoniaopiston kanssa muodostaa Järvenpäässä toimivan Seurakuntaopiston. Luther-opistolla järjestetään vapaan sivistystyön yleissivistävää koulutusta sekä peruslinjoina että erilaisina lyhytkursseina. Luther-opisto on erikoistunut esittävän taiteen opintoihin, hyvinvointialoihin sekä diakonisiin koulutustehtäviin (mm. syrjäytymisvaarassa olevien koulutuksen järjestämiseen). Draama- ja musiikkilinjoilla opiskelijat voivat kehittää osaamistaan ja etsiä omaa paikkaansa esittävän taiteen eri aloilta. Kansanopisto-opinnot antavat valmiuksia niin alan ammatillisiin opintoihin kuin harrastusmahdollisuuksien syventämiseen. Luther-opistolla koulutetaan lastenohjaajia (lapsi- ja perhetyön perustutkinto) sekä nuoriso- ja vapaa-ajanohjaajia (nuoriso- ja vapaa-ajanohjauksen perustutkinto). Lisäksi Luther-opistossa on mahdollisuus suorittaa lasten ja nuorten erityisohjaajan, suntion sekä romanikulttuurin ohjaajan ammattitutkinnot sekä romanikulttuurin ohjaajan erikoisammattitutkinnon. Luther-opiston yhteydessä järjestetään myös Tuusulanjärven kesälukio, joka on useina vuosina ollut Suomen suurin kesälukio. Luther-opistossa on mahdollista suorittaa ja korottaa myös peruskoulun arvosanoja. Luther-opiston kurssitoiminnan pitkäaikaisin perinne on heinä-elokuun vaihteessa järjestettävä Kotimusiikkiviikko, joka kokoaa vuosittain kaiken ikäisiä ja kaiken tasoisia musiikin harrastajia. Kotimusiikkiviikkoa on järjestetty 1950-luvulta alkaen. Luther-opisto sekoitetaan nykyisin helposti Luther-säätiöön, jonka kanssa Luther-opistolla ei kuitenkaan ole mitään tekemistä. Vaikka Luther-opisto onkin oppilaitoksen vanha, perinteinen ja virallinen nimi, käytetään oppilaitoksesta nykyisin pääasiassa Seurakuntaopisto-nimitystä, jolla tarkoitetaan Luther-opistoa laajempaa oppilaitoskokonaisuutta. ==Aiheesta muualla== * Seurakuntaopiston kotisivut Luokka:Suomen kansanopistot Luokka:Suomen ammattioppilaitokset Luokka:Kristilliset oppilaitokset Suomessa Luokka:Järvenpään oppilaitokset Luokka:Lepola (Järvenpää)
Ragne Kytölä

Siv Ragne Kytölä (o.s. Backman, s. 15. maaliskuuta 1965 Vaasa) on suomalainen yleisurheilun moniottelija. Kytölä voitti ulkoradoilla kaksi Suomen mestaruutta seitsenottelussa ja yhden pituushypyn mestaruuden. Hän saavutti SM-mitaleita myös kolmiloikassa ja 100 metrin aitajuoksussa. Seitsenottelussa hänen piste-ennätyksensä on 6089 vuodelta 1989. Seuratasolla hän edusti lohjalaista Virkby Startia ja Helsingfors IFK:ta. ==Saavutukset== *Seitsenottelu: **Suomen mestari: 1985, 1986 **SM-hopea: 1987, 1991 **SM- pronssi: 1983 **14. sija yleisurheilun maailmanmestaruuskilpailuissa 1991 **15. sija yleisurheilun maailmanmestaruuskilpailuissa 1987 **21. sija kesäolympialaisissa 1988 *Pituushyppy: **Suomen mestari: 1985 **SM-hopea: 1987, 1989, 1990 **SM-pronssi: 1986, 1991 *Kolmiloikka: **Suomen mestari: 1990 (epävirallinen näytöslaji) **SM-hopea: 1991 *100 metrin aitajuoksu: **SM- hopea: 1990 **SM-pronssi: 1988 ==Ennätykset== *100 metrin aitajuoksu: 13,75 (1990) *200 metrin juoksu: 24,87 (1990) *800 metrin juoksu: 2.10,51 (1988) *korkeushyppy: 182 (1987) *pituushyppy: 658 (1990) *kolmiloikka: 13,52 (1992) *kuulantyöntö: 12,83 (1991) *keihäänheitto: 45,86 (1991) *seitsenottelu: 6089 (1989) *viisiottelu hallissa: 4193 (1988) ==Muuta== Ragne Kytölän tytär Kira Kytölä on myös yleisurheilija, jota hän valmentaa. ==Lähteet== * Luokka:Suomalaiset yleisurheilun moniottelijat Luokka:Vuonna 1965 syntyneet Luokka:Elävät henkilöt Luokka:Suomalaiset yleisurheiluvalmentajat
Arvo Ruonaniemi

Arvo Eino Aleksander ”Tiera” RuonaniemiRuonaniemi, Arvo. kirjasampo.fi. Viitattu 24.1.2017 (22. tammikuuta 1912 Raahe – 16. kesäkuuta 2014 RovaniemiTiera on kuollut Yle.fi Uutiset. Viitattu 16.6.2014.) oli suomalainen Rovaniemellä asunut toimittaja ja eräkirjailija. Ruonaniemi aloitti työuransa jo 12-vuotiaana lautapoikana ja sitten maalarinoppilaana. Hän kävi 1933 Raahen Porvari- ja Kauppakoulun ja oli sitten toimittajana Raahen Sanomissa, Kalevassa ja viimeksi Lapin Kansa -lehdessä, josta hän jäi eläkkeelle 1977. Ruonaniemi kirjoitti useita teoksia Lemmenjoen kullankaivusta ja alueen legendaarisista kullankaivajista, joihin hän tutustui 1950- ja 1960-luvuilla. Ruonaniemi valittiin vuonna 1987 Lapin kullankaivajien liiton kunniajäseneksi. Tiera oli vuonna 2012 Suomen Journalistiliiton vanhin jäsen. Suurelta osin Ruonaniemen ansiosta saatiin 1950-luvulla sukupuuttoon kuolemassa ollut lapinporokoira pelastettua. == Teoksia == * Rovaniemen kunnallisklubi ry:n 50-vuotisesta toiminnasta 1917-1967 * Rovaniemen vapaaehtoinen palokunta 1920-1970 * Rovaniemen ampujat ja metsäveikot 1924-1974 * Kultahiekka ja tiimalasi: Lapin kullankaivajain liitto 25 v. Lapin kullankaivajien liitto, Inari 1974 * Lapin Kansa 1928-1978 Lapin parhaaksi 50 vuotta * Suuri vaskaaja on vaskannut. Lapin kansa, Rovaniemi 1984 * Juutuan vedet: muisteluja vuosien takaa. Karisto 1987 * Hikihippuja kultamailta. Karisto 1989 * Kairojen kulkija. Karisto 1992 * Erätuulen kuiskintaa: runoja kullasta ja luonnosta. Lapin kullankaivajien liitto, Inari 1996 * Kultaa ja kohtaloita. Karisto 1996 * Povipullon kultaa: hippuja - lohta. Ukko-media, Inari 2001 * Sotataipaleeni: koukeropolku Jäämereltä saksalaissotaa. Ukko-media, Inari 2002 * Eräpolun mausteita. Omakustanne, Rovaniemi 2003 * Lemmenjoen kultamuistot. Hipputeos, Helsinki 2006 * Puhtailla selkosilla: erätarinoita Inarista ja Petsamosta. Hipputeos, Helsinki 2006 * Muistojeni selkosilta. Hipputeos, Helsinki 2007 * Maa taivaanrannan takana 2008 * Kulta-Lapin ja Pohjolan elinkautisia 2009 * Ruskan jälkeen: Runoja sateenkaaren alla 2010 * Eräkaskuja 2011 * Vuosi Sata Tulilappia tutkimassa, Petsamoa peräämässä 2012 * Povipullon kultaa 2013 (2 samannimistä, mutta eri kirjaa) == Lähteet == * Inarilaisen artikkeleita 25.1.2006: Tuottelias Arvo Ruonaniemi (luettu 20.3.2008) * 100-vuotias toimittaja kirjoittaa yhä, Yle Uutiset 11.1.2012 ===Viitteet=== Luokka:Suomalaiset kirjailijat Luokka:Suomalaiset toimittajat Luokka:Yli satavuotiaiksi eläneet suomalaiset Luokka:Vuonna 1912 syntyneet Luokka:Vuonna 2014 kuolleet
Pentti Ruonaniemi

Pentti Aarne Antero Ruonaniemi (26. marraskuuta 1927 Keminmaa – 11. joulukuuta 1982)Sodankylän seurakunta, Pentti A A Ruonaniemi, Sodankylän vanha hautausmaa, Sodankylän kirkonkylä, kirkkojen välissä, viitattu 11.3.2022 oli suomalainen kirjailija. Metsätyönjohtajana työskennelleen Ruonaniemen esikoisteos oli Naamakairan savotasta kertonut romaani Kymppi. Kirjailija Hannu Mäkelä on luonnehtinut Ruonaniemeä, jota hän ja Antti Tuuri kutsuivat Väärtiksi, seuraavin sanoin: Väärti kirjoitti vain kolme kirjaa 1970-luvulla ja viimeisin eli Kesään on vielä kokonainen talvi, tuntuu edelleen niistä parhaalta ja ainakin koskettavimmalta; se kuvaa Lapin sodan loppua. Nuori elämä päättyy perääntyvien saksalaisten virittämään ansaan. Ja kuten Tuomas Anhava kirjoitti: “Heitä joita on vähän, on yhä vähemmän.” Se koskee väärtiä itseäänkin." Ruonaniemi oli Rovaniemen kauppaoppilaitoksella 1949–1950. Hän toimi puhelinmestarina ja myymälänhoitajana. Ruonaniemen vanhemmat olivat sähköasentaja Antti Ruonaniemi ja Fanni (o.s. Vuokila). Puoliso oli Aino Maria (o.s. Postila).Suomen kirjailijat 1945–1980, Ruonaniemi, Pentti Aarne Antero, sivu 573, toimittaneet Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, 1985 == Teoksia == * Kymppi. Tammi 1975 * Varsitietä, romaani metsätyömailta. Tammi 1977 * Kesään on vielä kokonainen talvi, romaani. Tammi 1978 == Lähteet == Luokka:Suomalaiset kirjailijat Luokka:Vuonna 1927 syntyneet Luokka:Vuonna 1982 kuolleet
Painin maailmanmestaruuskilpailut 1991 (kreikkalais-roomalainen paini ja
vapaapaini)

Vuoden 1991 kreikkalais-roomalaisen painin ja vapaapainin maailmanmestaruuskilpailut järjestettiin Varnassa, Bulgariassa. Kisoissa painittiin kummassakin lajissa kymmenessä painoluokassa. Samana vuonna käytiin Tokiossa naispainin MM-kisat. == Mitalistit == === Kreikkalais-roomalainen paini === Painoluokka Kultaa Hopeaa Pronssia 48 kg Gooun Duk-Yong Ali Reza Simkhah Sergei Suvorov 52 kg Raul Martinez Shawn Seldon Jon Rønningen 57 kg Rifat Yildiz Aleksandr Ignatenko András Sike 62 kg Sergei Martynov Akif Mehmet Pirim Juan Luis Maren Delis 68 kg Islam Dugutšijev Marthin Kornbakk Stojan Dobrev 74 kg Mnatsakan Iskandarjan Jaroslav Zeman Yvon Riemer 82 kg Peter Farkas Todor Angelov Goran Kasum 90 kg Maik Bullmann Reynaldo Rodolfo Pena Borroto Harri Koskela 100 kg Hector Milian Jörgen Olsson Sergei Demjaškevitš 130 kg Aleksandr Karelin Matt Ghaffari Rangel Gerovski === Vapaapaini === Painoluokka Kultaa Hopeaa Pronssia 48 kg Vugar Orudijev Kim Il Kim Jong-Shin 52 kg Larry Zeke Jones Valentin Jordanov Vladimir Toguzov 57 kg Sergei Smal Brad Penrith Oveis Mallahi 62 kg John Smith Giovanni Schillaci Gadši Rašidov 68 kg Arsen Fadzajev Chris Wilson Valentin Getsov 74 kg Amir Reza Khadem Azghadi Kenneth Dale Monday Nasir Gadžihanov 82 kg Kevin Jackson Jozef Lohyna Sabahattin Öztürk 90 kg Maharbek Hadartsev Heraklis Deskoulidis Roberto Limonta Vargas 100 kg Leri Habelov Mark Coleman Heiko Balz 130 kg Andreas Scrhöder Gennadi Šiltsov Jeffrey James Milton Thue == Tilastot maittain == === Kreikkalais-roomalainen paini === Sija Maa Kultaa Hopeaa Pronssia 4. sijoja 5. sijoja 6. sijoja 1\. 4 1 2 - 1 - 2\. 2 1 1 - - - 3\. 2 - - - - 1 4\. 1 - 1 1 1 - 5\. 1 - - 2 - 1 6\. - 2 - - - 1 7\. - 2 - - - - 8\. - 1 2 2 1 3 9\. - 1 - - - - 9\. Tšekin ja Slovakian liittotasavalta - 1 - - - - 9\. - 1 - - - - 12\. - - 1 1 1 1 13\. - - 1 1 1 - 14\. - - 1 - - - 14\. - - 1 - - - 16\. - - - 2 1 - 17\. - - - 1 - - 18\. - - - - 3 - 19\. - - - - 1 1 20\. - - - - - 1 20\. - - - - - 1 === Vapaapaini === Sija Maa Kultaa Hopeaa Pronssia 4. sijoja 5. sijoja 6. sijoja 1\. 5 1 3 1 - - 2\. 3 3 - - 1 - 3\. 1 - 1 3 - - 4\. 1 - 1 1 1 1 5\. - 1 1 1 - - 6\. - 1 1 - - - 7\. - 1 - 1 - - 8\. - 1 - - - 1 9\. - 1 - - - - 9\. Tšekin ja Slovakian liittotasavalta - 1 - - - - 11\. - - 1 2 1 - 12\. - - 1 - 1 2 13\. - - 1 - - - 14\. - - - 1 1 - 15\. - - - - 2 3 16\. - - - - 1 1 16\. - - - - 1 1 18\. - - - - 1 - 19\. - - - - - 1 == Suomen edustajat == === Kreikkalais-roomalaisessa painissa === Painoluokka Painija Sijoitus 52 kg Ismo Kamesaki ei sijoittunut 57 kg Mikael Lindgren ei sijoittunut 62 kg Juha Virtanen ei sijoittunut 68 kg Sakari Kaakkolahti ei sijoittunut 74 kg Tuomo Karila kahdeksas 82 kg Timo Niemi ei sijoittunut 90 kg Harri Koskela pronssia 130 kg Juha Ahokas ei sijoittunut === Vapaapainissa === Painoluokka Painija Sijoitus 62 kg Mika Lehto ei sijoittunut 82 kg Pekka Rauhala seitsemäs == Lähteet == * * FILA:n tietokanta 1991 miehet Luokka:Vuoden 1991 urheilu Maailmanmestaruuskilpailut 1991
A privativum

a privativum ( 'ottaa pois, ryöstää'; , a sterētikón) on muinaiskreikassa ja kreikkalaisperäisissä lainasanoissa esiintyvä etuliite a-, joka muuttaa sanan merkityksen vastakohdakseen. Esimerkkejä: * muinaiskreikaksi: tomos 'osa' ~ atomos 'jakamaton' (→ 'atomi') * suomeksi: symmetrinen ~ asymmetrinen (taustalla kreikan syn 'kanssa' + metron 'mitta') * englanniksi: biotic 'bioottinen, elollinen' ~ abiotic 'eloton' (taustalla kreikan bios 'elämä') * saksaksi: sozial 'sosiaalinen' ~ asozial 'epäsosiaalinen' (taustalla latinan socius 'yhteinen') Hiatuksen välttämiseksi a privativum esiintyy vokaalialkuisen sanan etuliitteenä yleensä muodossa an-. Esimerkkejä: * muinaiskreikaksi: onoma 'nimi' ~ anōnymos 'anonyymi, nimetön' * suomeksi: aerobinen ~ anaerobinen (taustalla kreikan aēr 'ilma') * englanniksi: iconic 'kuvallinen ~ aniconic 'kuvaton' (taustalla kreikan eikōn 'kuva') * saksaksi: organisch 'orgaaninen' ~ anorganisch 'epäorgaaninen' (taustalla kreikan organon 'elin, työkalu, väline') A privativum polveutuu indoeurooppalaisen kantakielen etuliitteestä *n̥-, joka on kieltopartikkelin *ne- nolla- ablautaste. Sen kognaatteja muissa indoeurooppalaisissa kielissä ovat muun muassa sanskritin अ- ja अन्- (a- ja an-), latinan in-, englannin ja muiden länsigermaanisten kielten un- tai on- sekä muinaisnorjan ú-, josta polveutuvat tanskan ja norjan u-, ruotsin o- sekä islannin ja fäärin ó-. Luokka:Muoto-oppi
Antti Halme (kirjailija)

Antti Halme (s. 1972) on suomalainen nuortenkirjailija. Hän on koulutukseltaan taiteen maisteri. Halme työskentelee mainostoimistossa ja asuu Espoossa. Halme soittaa sähkökitaraa omassa rock-yhtyeessään. Hänen teoksensa Metalliveljet oli Lasten- ja nuortenkirjallisuuden Finlandian palkintoehdokkaana vuonna 2009.Suomen Kirjasäätiö: Lasten- ja nuortenkirjallisuuden Finlandia - Aiemmat voittajat Viitattu 25.7.2022. == Teokset == * Markus Light ja palautuspullon henget (2005) * Tulileikit (2005) * Metalliveljet (2009) * Metalliveljet ja megabeibit (2011) * Metalliveljet ristiretkellä (2013) * Mafiakesä (2017) *Voodookesä (2019) == Lähteet == == Aiheesta muualla == * Antti Halme kustantajan sivuilla * Halme, Antti . Suomen Nuorisokirjailijoiden nettimatrikkeli. * Halme, Antti . Vantaan kirjailijafoorumi. * Mari Viertola: Liikaa hengästystä . Turun sanomat 7.10.2004. * Pertti T. Jokinen: Pohjoisia ulottuvuuksia. Turun sanomat 27.12.2005. * Maria Loikkanen: Markus Light ja palautuspullon henget Onnimanni 3/2004. * Maria Loikkanen: Tulileikit Onnimanni 4/2005. Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1972 syntyneet Luokka:Elävät henkilöt
NORAD

__NOTOC__ Pohjois-Amerikan ilmapuolustuskomentokeskus eli NORAD (engl. North American Aerospace Defense Command, ransk. Commandement de la défense aérospatiale de l'Amérique du Nord) on Yhdysvaltain ja Kanadan yhteinen organisaatio, joka vastaa Pohjois-Amerikan ilmapuolustuksesta. NORAD perustettiin 12. toukokuuta 1958 Neuvostoliiton strategisten pommikoneiden uhkaa vastaan nimellä North American Air Defense Command. Vuodesta 1963 lähtien sen päämaja oli Cheyenne-vuoressa Coloradossa.Smith 2013, 42 NORADia edelsi 1950-luvulla USA:n ja Kanadan yhteinen tutkahanke Arktisten alueiden turvaamiseksi, jonka ensimmäinen tulos oli vuonna 1954 valmistunut 33 tutkan Pinetree Line -tutka-asemaverkosto Etelä-Kanadassa. Vuonna 1957 valmistui 480 km sen pohjoispuolelle Mid-Canada Line tai McGill Fence 55. leveyspiiriä pitkin. Kolmas yhteinen hanke oli 57 tutka-aseman Distant Early Warning Line (DEW Line) 70. leveyspiirillä, 320 km pohjoisen napapiirin pohjoispuolella. Tämä antoi Pohjois-Amerikalle 2–3 tuntia aikaa ennen pommikoneiden saapumista kohteisiinsa. Järjestelmän hallinnointi vaati melkoista koordinointia ja 1. elokuuta 1957 USA ja Kanada ilmoittivat yhteisen päämajan perustamisesta. Sopimus allekirjoitettiin toukokuussa 1958. 1960-luvulla NORADissa työskenteli noin 250 000 sotilasta. Mannertenvälisten ja sukellusveneestä laukaistavien ballististen ohjusten myötä järjestelmä jäi vanhentuneeksi, ja sitä laajennettiin avaruusvalvontaan ja ohjusten ennakkovaroitusjärjestelmiin. Kylmän sodan päättymisen jälkeen NORAD pyrki välttämään budjettinsa leikkauksen liittymällä "huumeiden vastaiseen sotaan", erityisesti jäljittämällä pienkoneita. Syyskuun 2001 terroristi-iskujen jälkeen, 14. syyskuuta 2001 NORAD on pitänyt yllä pysyvää hävittäjäpartiointia (Operation Noble Eagle) Yhdysvaltain yllä. ==Nykyhetket== Vuonna 2006 suurin osa toiminnoista siirrettiin Cheyenne-vuoresta läheiseen Petersonin lentotukikohtaan, joskin Cheyenne-vuoren tukikohta on edelleen "lämpimänä" ja ylläpitohenkilöstön miehittämänä, vaikkei päivittäisessä käytössä. Syynä olivat tehokkuussyyt ja rauhanaikainen vähäinen tarve luolaston tarjoamalle fyysiselle suojalle. ==Joukot== NORADilla on alaisuudessaan kolme päämajaa: Elmendorfin lentotukikohta Alaskassa, Canadian Forces Base Winnipegissa Manitoba ja Tyndallin lentotukikohta Floridassa. ==NORAD ja joulupukki== NORAD on vuodesta 1955 lähtien pitänyt yllä jouluna palvelua, johon soittamalla voi tiedustella joulupukin sijaintia. Palvelu alkoi, kun NORADin edeltäjän CONADin puhelinnumero painettiin virheellisesti erään liikkeen mainokseen. Nykyisin joulupukin sijaintia tiedustelevat NORADilta suuretkin televisiokanavat ja se julkaistaan myös webissä. Vuonna 2008 netissä oli Joulupukin jäljityspalvelu, missä joulupukkia pystyi seuraamaan käyttämällä Google Earth -ohjelmaa. Vuonna 2012 jakeluun tuli myös älypuhelimilla toimivia jäljityssovelluksia. == Lähteet == * ===Viitteet=== ==Aiheesta muualla== * http://www.norad.mil/ * NORAD at 40, Historical Overview, FAS * NORAD TRACKS SANTA (Joulupukin jäljityspalvelu) Luokka:Yhdysvaltain asevoimat Luokka:Kanadan asevoimat
Jin Jong-oh

Jin Jong-oh (; s. 24. syyskuuta 1979 Soul) on eteläkorealainen pistooliammunnan olympiavoittaja. Olympialaisissa Jin on saavuttanut pistooliammunnassa kolme kultaa (2008, 2012) ja kaksi hopeaa (2004, 2008). MM- kilpailuista hän on saanut joukkuekultaa 50 metrin pistoolista ja pronssia sekä henkilökohtaisessa että joukkuekilpailussa 10 metrin ilmapistoolissa Münchenissä 2010. == Kilpailut == === Olympialaiset === {|class="wikitable" style="text-align: center" Laji 2004 2008 2012 10 m ilmapistooli 5. 682,9 _(582+100,9) Hopeaa 684,5 _(584+100,5) Kultaa 688,2 _(588+100,2) 50 m pistooli Hopeaa 661,5 _(567+94,5) Kultaa 660,4 _(563+97,4) Kultaa 662,0 _(562+100,0) Jin saavutti Ateenan kesäolympialaisissa 2004 50 metrin pistoolissa olympiahopeaa tuloksella 661,5 (567+94,5). Neljä vuotta myöhemmin Pekingin olympialaisissa Jin voitti hopeaa ilmapistoolin 10 metrin kilpailussa yhteistuloksella 684,5. Seuraavassa lajissaan Pekingissä Jin ampui olympiakultaan, kun hän voitti 50 metrin pistooliammunnan. ===Maailmanmestaruuskilpailut=== Laji 2002 2006 2010 10 m ilmapistooli 9. 581 63. 572 Pronssia 689,1 (587+102,1) 10 m ilmapistooli — 15. 1716 Pronssia 1742 50 m pistooli 52. 540 6. 657,0 _(562+95,0) 24. 556 50 m pistooli 52. 540 560 562 50 m pistooli — 7. 1655 Kultaa 1686 Jin ei ole menestynyt MM-kilpailuissa yhtä hyvin kuin olympialaisissa. Hän on päässyt kahdesti finaaliin, mutta hän voitti joukkuekultaa 50 metrin pistoolissa sekä pronssia 10 metrin ilmapistoolin henkilökohtaisesta että joukkuekilpailusta Münchenissä 2010. Hän on edustanut maataan MM-kilpailuissa myös Lahdessa 2002 ja Zagrebissa 2006. ===Maailmancup=== Laji 2003 2003 2003 2004 2004 2004 2005 2005 2005 2005 2005 2006 2006 2006 Laji Zagreb München Changwon Ateena Milano _Finaali_ Bangkok Changwon Fort Benning München Milano _Finaali_ München Guangzhou München Milano 10 m ilmapistooli 5. 683,7 _(586+97,7) 4. 684,1 _(582+102,1) 33. 571 15. 579 5. 684,2 _(582+102,2) — 13. 580 9. 581 5. 684,2 _(587+97,2) Pronssia 681,8 _(582+99,8) 6. 681,2 _(587+94,2) Kultaa 685,8 _(587+98,8) 45. 575 9. 581 50 m pistooli 14. 557 18. 554 Pronssia 653,4 _(563+90,4) 26. 551 Hopeaa 665,2 _(567+98,2) 7. 657,3 _(556+101,3) 14. 555 10. 562 10. 559 10. 561 — Kultaa 662,6 _(569+93,6) 51. 545 4. 657,8 _(561+96,8) Laji 2008 2008 2009 2009 2009 2010 Laji Peking _Finaali_ Bangkok Changwon München _Finaali_ Wuxi Sydney 10 m ilmapistooli 17. 581 5. 683,0 _(581+102,0) Hopeaa 689,7 _(594 ME+95,7) Kultaa 689,4 _(586+103,4) Kultaa 691,0 _(591+100,0) Kultaa 682,4 _(583+99,4) 50 m pistooli 42. 550 Kultaa 667,2 _(570+97,2) Kultaa 674,6 _(575+99,6) 33. 551 Kultaa 671,8 _(575+97,2) Hopeaa 661,9 _(566+95,9) 50 m pistooli 564 Kultaa 667,2 _(570+97,2) Kultaa 674,6 _(575+99,6) 564 Kultaa 671,8 _(575+97,2) Hopeaa 661,9 _(566+95,9) Jin on ampunut maailmancupin osakilpailuissa viisi kultaa, kolme hopea, kaksi pronssia ja 15 finaalipaikkaa. Maailmancupin finaaliin hän on päässytneljästi. Sieltä Jin on saavuttanut kolme kultan ja kuusi finaalipaikkaa. ==Maailmanennätykset== ==Lähteet== * * * * ===Viitteet=== Luokka:Eteläkorealaiset olympiavoittajat Luokka:Eteläkorealaiset ampujat Luokka:Vuonna 1979 syntyneet Luokka:Elävät henkilöt
Janne Ronkainen

Janne Martti Ronkainen (s. 5. helmikuuta 1963 Karhula) on suomalainen kuulantyöntäjä. Ronkainen voitti kuulantyönnössä sekä ulko- että sisäradoilla kolme Suomen mestaruutta. Hänen ennätystuloksensa 20,75 m on työnnetty vuonna 1990. Seuratasolla hän edusti Karhulan Veikkoja. Ronkainen ei saapunut Kansainvälisen yleisurheiluliiton järjestämään harjoituskauden dopingtestiin 6. helmikuuta 1991, jonka seurauksena hänelle määrättiin 24 kuukauden kilpailukielto. Aluksi Ronkaisen valmentaja Ilpo Saarela ilmoitti Ronkaisen olleen testihetkellä harjoitusleirillä Madeiralla, mutta myöhemmin paljastui Ronkaisen olleen Suomessa ja pakoilleen testiä. Saarela sai tapauksesta 24 kuukauden toimitsijakiellon. Ronkainen palasi kilpailukiellon jälkeen vielä kilpakentille, sijoittuen vuonna 1994 Kalevan kisoissa kuudenneksi. ==Saavutukset== *Kuulantyöntö: **Suomen mestari: 1987, 1989, 1990 **SM-hopea: 1986, 1988 **Suomen mestari sisäradoilla: 1986, 1987, 1989 ==Lähteet== * ===Viitteet=== Luokka:Suomalaiset kuulantyöntäjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1963 syntyneet Luokka:Elävät henkilöt
FK Bodø/Glimt

FK Bodø/Glimt on vuonna 1916 perustettu norjalainen jalkapalloseura Bodøn kaupungista Nordlandista. Seuran miesten edustusjoukkue pelaa Norjan korkeimmalla sarjatasolla Eliteserienissä. FK Bodø/Glimt pelaa kotiottelunsa 8 800 katsojaa vetävällä Aspmyra stadionilla. Seura on tunnettu keltaisesta kotipeliasustaan ja kannattajistaan, jotka kantavat suuria keltaisia hammasharjoja otteluissa. Perinne juontaa juurensa 1970-luvulle saakka. FK Bodø/Glimt on Pohjois-Norjan menestyneimpiä seuroja yhdessä Tromsø IL:n kanssa. Seuran suurimmat saavutukset ovat Norjan liigamestaruudet vuosilta 2020, 2021 ja 2023 sekä cupmestaruudet vuosilta 1975 ja 1993. Seurassa ovat pelanneet muun muassa Erik Hoftun, Bengt Sæternes ja Harald Brattbakk. ==Saavutukset== * Norjan mestaruus **Kultaa (4): 2020, 2021, 2023, 2024 **Hopeaa (3): 1977, 1993, 2003 * Norjan Cup (2): 1975, 1993 **Hopeaa (3): 1977, 1996, 2003 * Pohjois-Norjan mestaruus (9): 1930, 1933, 1934, 1939, 1952, 1963, 1964, 1967, 1969 **Hopeaa (5): 1949, 1955, 1961, 1962, 1966 == Miesten joukkue == Kaudelta 2020 == Lähteet == == Aiheesta muualla == * Virallinen kotisivusto * Glimtforum.Net - Keskustelufoorum Luokka:Norjalaiset jalkapalloseurat Luokka:Bodø Luokka:Vuonna 1916 perustetut urheiluseurat
Héctor Milián

Héctor Milián (s. 14. toukokuuta 1968) on kuubalainen entinen kreikkalais- roomalaisen tyylin painija, olympiavoittaja ja maailmanmestari. Havannalaista Cerro Pelado -seuraa edustanut Milián aloitti painin harrastamisen vuonna 1981. Vuonna 1986 hän voitti juniorien maailmanmestaruuden 100-kiloisten sarjassa Schifferstadissa ja sijoittui samana vuonna Pan-Amerikan kisoissa Colorado Springsissä hopealle sekä maailmancupissa Oak Lawnsissa neljänneksi. 1987 Milián voitti sarjansa Pan-Amerikan kisoissa Indianapolisissa. Clermand- Ferrandin MM-kisoissa hän sijoittui seitsemänneksi. FILA:n Grand Prix -gaalassa hän oli viides ja maailmancupissa kolmas. 1988 Milián uusi Pan- Amerikan mestaruutensa ja voitti sarjansa myös Ateenassa järjestetyssä maailmancupissa sekä aikuisissa että omassa ikäluokassaan. 1990 Ostian MM- kisoissa hän oli viides. Milián toisti Pan-Amerikan mestaruutensa ja maailmancup-voittonsa myös vuosina 1989–1992. 1992 Barcelonan olympialaisissa hän voitti kultamitalin voitettuaan loppuottelussa Yhdysvaltain Dennis Marvin Koslowskin. 1993 hän voitti kultaa Pan-Amerikan mestaruuskisoissa sekä Keski- Amerikan ja Karibian kisoissa. 1994 MM-kisoissa Tampereella Milián paini 130-kiloisissa ja saavutti hopeaa hävittyään loppuottelussa Aleksandr Karelinille. Seuraavaksi vuodeksi hän palasi 100-kiloisiin ja voitti jälleen Pan-Amerikan mestaruuden. Prahan MM-kisoissa hän saavutti hopeaa hävittyään loppuottelussa Ruotsin Mikael Ljungbergille. Maailmancupissa hän paini 130-kiloisissa ja sijoittui sarjassaan toiseksi. 1996 Atlantan olympialaisissa Milián oli 100-kiloisten sarjassa viides. Samana vuonna maailmancupissa hän paini 130-kiloisissa toiseksi. 1997 hän voitti Pan-Amerikan mestaruuden 125 kilon sarjassa. Wrocławin MM-kisoissa pysyvästi 130-kiloisten sarjaan siirtynyt Milián saavutti pronssia. 1998 hän oli Pan-Amerikan kisoissa hopealla ja sijoittui Gävlen MM-kisoissa seitsemänneksi. 1999 hän palasi voittajaksi Pan-Amerikan kisoissa ja saavutti Ateenan MM-kisoissa Karelinin jälkeen hopeaa. Vuonna 2000 hän saavutti Pan-Amerikan mestaruuskisoissa hopeaa ja sijoittui Sydneyn olympialaisissa viidenneksi. Viimeisissä kansainvälisissä kisosisaan 2001 hän voitti Pan-Amerikan mestaruuden. ==Lähteet== * FILA:n tietokanta Luokka:Kuubalaiset kreikkalais-roomalaisen tyylin painijat Luokka:Kuubalaiset olympiavoittajat Luokka:Vuonna 1968 syntyneet Luokka:Elävät henkilöt
Vehicle Assembly Building

Vehicle Assembly Building (VAB), alun perin Vertical Assembly Building, on NASA:n rakennus Kennedy Space Centerissä Floridassa. Se on osa Laukaisukompleksi 39:ää. == Historia == VAB rakennettiin Apollo-ohjelmassa käytettyjen Saturn V -rakettien kokoomispaikaksi. Syksyyn 2010 asti siellä koottiin avaruussukkulat lähtökuntoon. Rakennuksen (ja laukaisualustojen) muutostyöt Ares-raketteja varten on jo käynnissä. Kokoamisen jälkeen alus kuljetetaan Mobile Launcher Platformilla ja Crawler-Transporterilla toiselle kahdesta laukaisualustasta (39A ja 39B) == Koko == VAB on 160,02 metriä korkea, 218,24 metriä pitkä ja 157,89 metriä leveä. Sen pinta-ala on 32 374,85 neliömetriä ja tilavuus 3 664 992,82 kuutiometriä. Rakennuksen kokoa kuvaa sen kylkeen maalattu Yhdysvaltain lippu. Lipun tähdet ovat 1,8-metrisiä, sen sininen osa on koripallokentän kokoinen ja juovat ovat ajokaistan levyiset. Rakennuksen tilavuus on niin iso, että NASAn työntekijät ovat kertoneet, että sillä on oma sää. Hyvin kosteina päivinä katon rajaan on tiivistynyt sadepilviä. == Rakenne == Koska rakennus sijaitsee Floridassa, missä hurrikaanit ja troppiset myrskyt ovat tavallisia, se rakennettiin kestämään niitä. Suurin myrskytuho tapahtui 2004, kun hurrikaani Frances irrotti rakennuksen seinistä 850 alumiinista paneelia, jotka olivat kooltaan 3 x 12 metriä. Tämän tuloksena seiniin syntyi noin 3 716,12 neliömetrin edestä reikää. Hurrikaani Jeanne irrotti vielä 25 paneelia lisää kolme viikkoa myöhemmin. Aiemmin samana vuonna hurrikaani Charley aiheutti noin 700 000 dollarin vahingot. Osa irronneista paneeleista oli tarkoitettu irtoamaan suuren paine-eron muodostuessa rakennuksen ulko- ja sisäpuolen välille, millä pyritään takaamaan rakenteiden säilyminen ehjänä nopeiden paineenvaihteluiden aikana. Rakennuksessa on neljä 138,99 metriä korkeaa pääovea. Sukkulajärjestelmän eri osien nostamiseksi VAB:ssä on kaikkiaan 71 nosturia ja kaksi siltanosturia. == Tulevaisuus == Odotettavasti 2008–2009 alkaen Vehicle Assembly Buildingia aletaan muuttaa siten, että siellä voidaan koota sekä sukkuloita, että uusia Ares I -raketteja. Avaruussukkuloiden käytöstä poistamisen jälkeen 2010 VAB muokataan Ares I:n ja miehittämättömän Ares V:n kokoomispaikaksi. Lopulta siellä tullaan kokoamaan yhteen Orion/Ares I ja Altair/Ares V -kokoonpanot. == Lähteet == == Aiheesta muualla == * Vehicle Assembly Building in Structurae database * 3D model of the building for use in Google Earth Luokka:Apollo-ohjelma Luokka:Avaruussukkulaohjelma
Kim Jong-su

Kim Jong-su (s. 9. tammikuuta 1970) on pohjoiskorealainen pistooliampuja. Kim saavutti Ateenassa 2004 50 m pistoolissa olympiapronssia. Lisäksi hän on saanut Zagrebissa 2006 maailmanmestaruuskilpailuissa hopeaa 25 m vakiopistoolissa ja joukkuepronssia 25 m isopistoolissa. Hän sijoittui toiseksi samassa lajissa sekä kolmanneksi 10 metrin ilmapistoolista Pekingissä 2008, mutta hän antoi positivisen doping-näytteen ja hänen tuloksensa hylättiin sekä mitalit jaettiin seuraaviksi tulleille. Kielletty lääkeaine oli propranololi- beetasalpaajahttp://sportsillustrated.cnn.com/2008/olympics/wires/08/14/2080.ap.as.oly.ioc.doping.cases/ . ==Lähteet== *Profiili ISSF Newissä *ISSF:n tietokanta === Viitteet === Luokka:Pohjoiskorealaiset ampujat Luokka:Pohjoiskorealaiset olympiamitalistit Luokka:Dopingrikkomuksesta tuomitut pohjoiskorealaiset Luokka:Dopingrikkomuksesta tuomitut ampujat Luokka:Vuonna 1970 syntyneet Luokka:Elävät henkilöt
Patrik Isaksson

Patrik Isaksson (s. 3. elokuuta 1972) on ruotsalainen popmuusikko. Hän julkaisi debyyttialbuminaan levyn När verkligheten tränger sig på (1999), johon sisältyy hitti "Du får göra som du vill". Kappale voitti vuoden parhaan laulun Grammis-palkinnon 1999. Isaksson on osallistunut Melodifestivaleniin kappaleillaan "Faller du så faller jag" vuonna 2006 ja "Under mitt tunna skinn" vuonna 2008. == Diskografia == Tukholmassa syntynyt Isaksson on julkaissut yhteensä viisi studioalbumia ja yhden kokoelmalevyn: * När verkligheten tränger sig på (1999) * Tillbaks på ruta 1 (2001) * Vi som aldrig landat (2004) * Patrik Isaksson (2006) * 10 år – En snäll mans bekännelser (2008) - kokoelmalevy * No. 6 (2011) Luokka:Ruotsalaiset laulajat Luokka:Ruotsalaiset kitaristit Luokka:Ruotsalaiset pianistit Luokka:Vuonna 1972 syntyneet Luokka:Elävät henkilöt
Kulkukoira (elokuva)

Kulkukoira on Akira Kurosawan ohjaama film noir -tyyliä sisältävä poliisielokuva. Elokuvan tapahtumat sijoittuvat helleaallon kourissa käpristelevään Tokioon, jossa näkyvät edelleen toisen maailmansodan pommitusten jäljet. Nuoren poliisin virka-ase varastetaan bussissa. Hän pääsee etsimään sitä vanhemman poliisin seurassa. Asetta on käytetty ryöstössä. Poliisit pääsevät laittoman asekaupan jäljille.Tibo Tradin nettikirjakauppa == Näyttelijät == *Toshiro Mifune – Murakami, aloitteleva poliisietsivä *Takashi Shimura – Sato, vanhempi etsivä *Keiko Awaji – Harumi Namiki, kabareetyttö == Lähteet == Luokka:Rikoselokuvat Luokka:Akira Kurosawan ohjaamat elokuvat Luokka:Vuoden 1949 japanilaiset elokuvat Luokka:Japanilaiset mustavalkoelokuvat
Tanju Kirjakov

Tanju Kirjakov (, s. 2. maaliskuuta 1963 Rousse) on bulgarialainen pistooliampuja ja olympiavoittaja. Kirjakov on voittanut olympiakultaa 50 m pistoolilla Sydneyssä 2000 sekä 10 m ilmapistoolilla Soulissa 1988 ollen ilmapistoolin ensimmäinen olympiavoittaja. Atlantassa 1996 hän sai olympiapronssia 10 m ilmapistoolissa. Maailmanmestaruuskilpailuissa Kirjakov on saanut joukkuepronssia 10 m ilmapistoolissa. Olympialaisissa Pekingissä 2008 Kirjakov oli kuudes 50 m pistoolissa tuloksella 656.8, jääden 2.1 pisteen päähän pronssista, ja kymmenes 10 m ilmapistoolissa tuloksella 580, jääden pisteen päähän finaalipaikasta. ==Lähteet== * * * * Luokka:Bulgarialaiset ampujat Luokka:Bulgarialaiset olympiavoittajat Luokka:Vuonna 1963 syntyneet Luokka:Elävät henkilöt
Kultola

Kultola on kylä Halikossa. Sen ydinalueet sijaitsevat Ritanmäellä lähellä Halikonjokea. Lisäksi kylään kuuluu erillistä aluetta Hajalassa. Ensimmäinen on Hajalan ja Kuumalan pohjoispuolella, ja sen läpi virtaa Kealanoja. Toinen sijaitsee Talolan ja Ammakon välillä. Kultola on perustettu viimeistään 1200-luvulla, koska se kuului ns. "suomalaisen veron kyläoikeuteen". 1500-luvulla kylässä oli neljä tilaa, joista kaksi oli rälssejä. Isojako hajotti yhtenäisen kylän, ja vain kylän päärakennus on alkuperäisellä paikallaan. Se on 1820-luvulta. Kultolasta on kehittynyt kaksi erillistä kyläaluetta, ja Hajalan ja Kuumolan yläpuolella olevalla alueella on lukuisia kulttuurihistoriallisesti merkittäviä rakennuksia, kuten Vuorelan seurojentalo vuodelta 1936. Alue on kasvanut yhteen Hajalan kanssa ja on osa sen taajama- aluetta. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
Bert Blyleven

Rik Aalbert ”Bert” Blyleven (s. 6. huhtikuuta 1951) on alankomaalaissyntyinen entinen baseballpelaaja (aloittava syöttäjä). Hän pelasi Yhdysvalloissa MLB- tasolla peräti 22 vuotta (1970–1992). Blyleven oli tähdistöottelijana kahdesti vuosina 1973 ja 1985. Hän kuuluu 3 701 strikeoutillaan MLB:n niin kutsuttuun 3 000 strikeoutin kerhoon. Blyleven valittiin Baseball Hall of Fameen vuonna 2011. == Joukkueet == Blyleven joukkueina olivat hänen ammattilaisuransa aikana seuraavat: * Minnesota Twins (1970–1976) * Texas Rangers (1976–1977) * Pittsburgh Pirates (1978–1980) * Cleveland Indians (1981–1985) * Minnesota Twins (1985–1988) * California Angels (1989–1992) == Lähteet == == Aiheesta muualla == Luokka:Alankomaalaiset baseballpelaajat Luokka:Vuonna 1951 syntyneet Luokka:Elävät henkilöt
Watco Companies

Watco Companies on yhdysvaltalainen holdingyhtiö, joka omistaa ja hallinnoi useita alueellisia rautatieyhtiöitä. Yhtiön pääkonttori sijaitsee Pittsburgissa, Kansasissa. ==Tytäryhtiöt== * Alabama Southern Railroad (ABS) * Alabama Warrior Railway (AWR), entinen Jefferson Warrior Railroad * Arkansas Southern Railroad (ARS), , entinen Graysonia, Nashville & Ashdown Railroad * Austin Area Terminal Railroad (AUAR) * Austin Western Railroad (AWRR) * Baton Rouge Southern * Eastern Idaho Railroad (EIRR) * Ithaca Central Railroad (ITHR) * Grand Elk Railroad * Great Northwest Railroad (GRNW) * Kansas and Oklahoma Railroad (KO) * KAW River Railroad (KAW) * Louisiana Southern Railroad (LAS) * Minnesota, Dakota and Western Railway (MDW) * Mission Mountain Railroad (MMT) * Mississippi Southern Railroad (MSR) * Pacific Sun Railroad * Palouse River and Coulee City Railroad (PCC) * Pennsylvania Southwestern Railroad (PSWR) * South Kansas and Oklahoma Railroad (SKOL) * Stillwater Central Railroad (SLWC) * Timber Rock Railroad (TIBR) * Vicksburg Southern Railroad (VSOR) * Yellowstone Valley Railroad (YSVR) == Lähteet == * * ===Viitteet=== == Aiheesta muualla == * Watco Companies Luokka:Yhdysvaltalaiset rautatieyhtiöt Luokka:Yhdysvaltalaiset holdingyhtiöt
Olli Pekkala

Olli Pekkala (s. 5. helmikuuta 1987 Kärkölä) on suomalainen uransa lopettanut mäkihyppääjä. Nuorten MM-kisoista Pekkalalla on pronssia normaalikilpailusta 2004 ja joukkuekilpailuista vuosilta 2003 ja 2005. Mäkihypyn Continental Cupissa Pekkala on sijoittunut parhaimmillaan toiseksi ja yhdeksän kertaa kymmenen joukkoon. Mäkihypyn maailmancupissa hän on kilpaillut kaksi kertaa, molemmat kerrat Kuopiossa. Hän aloitti harrastuksen Kärkölän kisaveikoissa ja siirtyi Lahden Hiihtoseuraan 1999.Uusi Lahti 2005 (arkistoitu linkki) == Lähteet == * === Viitteet === == Aiheesta muualla == * Pekkala Suomen Hiihtoliiton sivuilla *YLE Hiki Luokka:Suomalaiset mäkihyppääjät Luokka:Vuonna 1987 syntyneet Luokka:Elävät henkilöt
Michel Ansermet

Michel Ansermet (s. 20. helmikuuta 1965) on sveitsiläinen pistooliampuja. Arsermet saavutti Sydneyssä 2000 olympiahopeaa 25 m olympiapistoolissa. == Lähteet == *Profiili ISSF Newssissä *ISSF:n tietokanta == Aiheesta muualla == *Michel Ansermet Bio, Stats, and Results Olympics at Sports-Reference.com Luokka:Sveitsiläiset ampujat Luokka:Sveitsiläiset olympiamitalistit Luokka:Vuonna 1965 syntyneet Luokka:Elävät henkilöt
H. P. Baxxter

H.P. Baxxter (oik. Hans Peter Geerdes, s. 16. maaliskuuta 1964 Leer, Länsi- Saksa) on elektronista musiikkia soittavan yhtyeen Scooterin laulaja. Hänellä on monia kutsumanimiä, kuten "Chicksterminator", "Mic Enforcer", "Whistling Dave", "Ice" ja "Horseman". H.P. perusti Scooterin yhdessä serkkunsa Ferris Buellerin ja ystävänsä Rick J. Jordanin kanssa vuonna 1994. Ennen Scooterin syntyä Baxxterilla oli Rick J. Jordanin kanssa yhtye Celebrate the Nun (1986-1991), johon kuului myös sisko Britt Maxime. H.P. ja Rick perustivat studioprojektin The Loop!, joka teki remiksejä (1993–1998). H.P., Ferris ja Rick perustivat Cosmos-projektin vuonna 1994, ja sen tuotoksista julkaistiin yksi sinkku, Codo. Myöhemmin Axel, H.P. ja Rick perustivat Ratty yhtyeen vuonna 2000. Vuosina 2001–2003 on julkaistu kaksi sinkkua sekä remiksejä eri artisteille. Vuodesta 2003 yhtye on ollut toimimaton. Baxxter opiskeli yhden lukukauden oikeustiedettä, mutta valmistui kuitenkin oppisopimuksella tukkukauppiaaksi ja maahantuojaksi. Sen jälkeen hän työskenteli levy-yhtiössä. == Yksityiselämä == Hän oli aikaisemmin naimisissa tyttöystävänsä Simonen kanssa. He kuitenkin erosivat vuonna 2011 The Stadium Techno Inferno -kiertueen alussa. Baxxter harrastaa ja keräilee vanhoja englantilaisia ajoneuvoja, joita voi nähdä Scooterin musiikkivideoilla. Hän arvostaa Isoa- Britanniaa ja englannin kieltä. == Diskografia == Äänikirja 2004. H.P. Baxxter - kaikkein Erzählungen von Thomas Bernhard H.P. Baxxter Intros 2005 The Disco Boys 5 CD1 * 01. The Disco Boys Intro — by H.P. Baxxter 2005 Flashdance & Mixwell * 01. Van Hallen & H.P. Baxxter — Intro H.P. Baxxter Song 2007 VA — 80’s Flashback * 8. Eisbar (Harris & H.P. Baxxter) Tv ohjelma Ina’s Night (2010) * White Wedding (Live) H.P. Baxxter Jan Delay & Disco No.1 - Hamburg brennt!! 12\. Raveheart (feat. H.P. Baxxter) 4:55 Hysteria / Hysteria (H.P. Baxxter. Rick J. Jordan) 1993 VA - Electronic Dance Experience vol.1 4\. Hyssteria - The Flood (4:06) 1994 VA - Tekkno Zone 12\. Hysteria - The Flood (5:04) 2020 FiNCH ASOZiAL ‎ñ Finchi's Love Tape 5\. Scootermann (Taustalaulu – H.P. Baxxter) 3:14 2013 How Much Is The Fish? (Media Markt Version) 1:38 Sinkkuja «Who The Fuck Is H.P. Baxxter?» (25.01.13) * 01. Who The Fuck Is H.P. Baxxter? * 02. Who The Fuck Is H.P. Baxxter? (Extended) Baxxter, Simon & DDY — Sweater Weather (28.06.2013) * 01. Sweater Weather (Extended Mix) * 02. Sweater Weather (Radio Edit) * 03. Sweater Weather (Club Mix) * 04. Sweater Weather (Club Edit) Luokka:Saksalaiset eurodanceartistit ja -yhtyeet Luokka:Saksalaiset elektronisen musiikin artistit Luokka:Saksalaiset laulajat Luokka:Vuonna 1966 syntyneet Luokka:Elävät henkilöt
Yuta Watase

thumb|Yuta Watase Yuta Watase (s. 8. elokuuta 1982) on japanilainen mäkihyppääjä. Watase on kilpaillut maailmancupissa vuosina 1999–2002, 2006 sekä 2008–2014. Hänen paras sijoituksensa on viides Sapporon suurmäen kilpailussa 31. tammikuuta 2009. Continental Cupissa hän on kahdesti sijoittunut toiseksi. == Lähteet == * === Viitteet === Luokka:Japanilaiset mäkihyppääjät Luokka:Vuonna 1982 syntyneet Luokka:Elävät henkilöt
Amerikankuubalaiset

Amerikankuubalaiset (esp. cubanoestadounidenses tai cubanoamericanos) ovat yhdysvaltalaisia joilla on kuubalaiset sukujuuret. Vuonna 2000 1 241 685 yhdysvaltalaista ilmoitti omaavansa kuubalaisia sukujuuria. Kuubalaisia tuli Yhdysvaltoihin erityisen paljon Fidel Castron noustua Kuubassa valtaan 1950-luvun lopussa. Castro salli pakolaisten matkustamisen Yhdysvaltoihin 28. syyskuuta 1965. Ensimmäinen ryhmä matkusti Castron luvalla 10. lokakuuta 1965. Erityisen runsaasti kuubalaisperäistä väestöä asuu Etelä-Floridassa Miamin ympäristössä. Vaikka amerikankuubalaiset ovatkin melko pieni etninen ryhmä Yhdysvalloissa (vain n. 0,4 %) väestöstä, on niillä huomattavasti kokoaan suurempi valta Yhdysvaltain politiikassa. Tämä johtuu siitä että he ovat suuri äänestäjäkunta yhdessä Yhdysvaltain tärkeimmistä osavaltiosta, Floridassa. Amerikankuubalaisia onkin pidetty yhtenä pääsyynä siihen että Yhdysvallat ei helpottanut Kuuban vastaisia pakotteitaan ennen vuotta 2015. The Atlantic: Changing Their Minds On CubaYLE: Kuuban kauppasaartoa kannattaa yhä harvempi amerikankuubalainen Suurin osa amerikankuubalaisista on uskonnoltaan katolilaisia. ==Kuuluisia amerikankuubalaisia== * Desi Arnaz * Eddie Cibrian * Cameron Diaz * Gloria Estefan * Andy García * Dave Lombardo * Enrique Murciano * Danny Pino * Cesar Romero ==Viitteet== ==Aiheesta muualla== * www.canf.org *